b"\n_START_ARTICLE_\nPantomima\n_START_PARAGRAPH_\nPantomima (gr. pantomimos 'visk\xc4\x85 m\xc4\x97gd\xc5\xbeiojantis')\xc2\xa0\xe2\x80\x93 vaidinimas be \xc5\xbeod\xc5\xbei\xc5\xb3, pagr\xc4\xafstas plastiniais judesiais, gestais, k\xc5\xabno i\xc5\xa1rai\xc5\xa1kos (pantomimika) ir veido raumen\xc5\xb3 judesiais (mimika). \xc5\xa0iomis priemon\xc4\x97mis atskleid\xc5\xbeiami vidiniai i\xc5\xa1gyvenimai, jausmai, b\xc5\xabsenos, vidinis persona\xc5\xbeo gyvenimas. Pantomima da\xc5\xbenai turi dramos ir muzikos spektaklio element\xc5\xb3, da\xc5\xbeniausiai remiasi smulkiais etiudais. Pantomimos spektakliai gali b\xc5\xabti atliekami \xc4\xafvairiose erdv\xc4\x97se, jas gali atlikti bet koks skai\xc4\x8dius atlik\xc4\x97j\xc5\xb3._NEWLINE_Pantomimos k\xc5\xabrinio atlik\xc4\x97jas\xc2\xa0\xe2\x80\x93 mimas. Mimai \xc4\xafprastai b\xc5\xabna apsireng\xc4\x99 juodai baltais drabu\xc5\xbeiais, grimo pagalba nusida\xc5\xbe\xc4\x99 veido od\xc4\x85 taip pat juoda ir balta spalvomis. Akys ir l\xc5\xabpos da\xc5\xbeniausiai pagrimuojamos juoda spalva, o visas veidas\xc2\xa0\xe2\x80\x93 balta. \xc5\xbdinomas mimas buvo pranc\xc5\xabzas Marselis Marso (Marcel Marceau).\n_START_SECTION_\nLietuvoje\n_START_PARAGRAPH_\nKaune \xc5\xa1iuo metu veikia vienintelis Lietuvoje profesionalus repertuarinis pantomimos teatras su nuolatine trupe\xc2\xa0\xe2\x80\x93 Kauno pantomimos teatras."